Postani nova startap generacija!

NTP Beograd u saradnji sa Poslovno tehnološkim inkubatorom tehničkih fakulteta organizuje novi studentski startap kamp **ParkUP! 2023** i poziva te da zakoračiš u nezaboravnu startap avanturu!

ParkUP! je višednevni program učenja, rada i druženja, namenjen studentima svih fakulteta (18-26 godina) koji žele da zakorače u startap svet, steknu znanja i veštine kako da kreiraju ideje/uoče probleme, formiraju tim i upoznaju se sa koracima u razvoju jednog uspešnog startapa.

Studentski startap kamp u NTP Beograd biće održan **od 13. do 18. jula. 2023**.
Prijave su otvorene do 28. juna na [LINKU](https://forms.gle/CFjvW4nmbwDC3t58A).

Za učešće je dovoljna otvorenost ka novim znanjima. Nije potrebno da studenti imaju oformljen tim ili poslovnu ideju – do nje će doći kroz dinamičan rad na kampu!

Predavanja i interaktivne radionice zasnovane su na Lean startup metodologiji, sa akcentom na definisanju problema i rešenja, profila i segmenta kupaca, konkurenciji, tržištu i biznis modelu.

Počevo od 2018. godine, do sada je kroz ParkUP! o osnovama tehnološkog preduzetništva obučeno više od 500 studenata!
Zakorači i ti u nezaboravnu startap avanturu!

Više informacija o ParkUP!-u pogledajte [OVDE](http://ntpark.rs/parkup)